NaiveNeuron/SloPal huggingface dataset:
Habánik, Jozef, poslanec NR SR (2020-04-23):
Ďakujem pekne. Pán poslanec Petrák, správne si poukázal na chýbajúce finančné záväzky v programovom vyhlásení vlády v časti, ktorá sa dotýka vzdelania, vedy, výskumu a inovácií. Ja by som si dovolil upozorniť, že vzdelávanie ovplyvňuje našu prítomnosť, veda, výskum a inovácie, ale určite ovplyvňujú a budú ovplyvňovať našu, našu budúcnosť. Preto si myslím, že absentuje v tejto časti minimálne finančný záväzok smerom k učiteľom, aby vedeli, či ich počas nasledujúcich rokov v rámci tohto programového vyhlásenia vlády čaká nejaká valorizácia alebo naopak pokles ich príjmov. Rovnako by som čakal, že vláda naznačí, akým smerom v zmysle možno percenta z hrubého domáceho produktu alebo iným finančným vyjadrením chce alokovať finančné prostriedky do podpory vzdelávania, ale aj do podpory vedy a výskumu mimo štrukturálnych fondov Európskej únie, lebo tam si tie čísla vieme aktuálne dopátrať, či už zo súčasného rámca alebo z toho, čo je Európskou komisiou navrhovaný na budúce, na budúce obdobie. Na druhej strane by som aj z tohto miesta chcel oceniť veľmi konštruktívnu diskusiu, ktorú sme mali v rámci výboru pre vzdelanie, mládež, vedu a šport k programovému vyhláseniu vlády, kde naozaj sme zaujali také tie zásadnejšie postoje a verím, že aj tieto čísla, ktoré dnes absentujú tu v tomto materiáli, budeme čoskoro poznať a minimálne na výbore budeme sa ešte o nich baviť. Ďakujem.
Viskupič, Jozef, poslanec NR SR (2014-11-08):
Ďakujem. Dva momenty. Myslím si, že naozaj sa stávajú hrdinami tejto schôdze priamo tí zamestnanci, kde pod sociálnodemokratickým vedením parlamentu, neviem, či existuje vôbec možnosť, aby tí ľudia sa proste vystriedali v tých smenách, lebo naozaj to nie je ani slušné a ani zdravé, ani hygienické, aby sme držali ľudí v práci viac ako 36 hodín. Druhá poznámka. Tiež sa chcem poďakovať tomu množstvu mailov. A povedalo to viacero poslancov, že tu sa dá predpokladať, že sa odhalilo čosi, o čom sa dlhodobo šepkalo. Plnilo to diskusie možno v takej tej atmosfére strachu medzi ľuďmi a všetci nejak vedeli, ale niečo sa proste zlomilo. Možno, že to bude práve to cétečko a to, čo sa dá uchopiť. A naozaj chodia stovky mailov, ktoré hovoria o situácii v tom zdravotníctve s osobnými skúsenosťami. Možno aj tá výzva Martina Poliačika, že posielajte údaje o tom, akým spôsobom sa v tých nemocniciach, možno aj v súkromných, obstarávajú prístroje, aké sú ich ceny. Tak chcem povedať, že toto, nemám z toho vôbec žiadnu radosť, ak čítam o možných predražených a iných machináciách v zdravotníctve a v niektorých iných rezortoch, ktoré naozaj sa dejú cez celé Slovensko. Takže ak je treba povedať, tak malo význam sa postaviť a vyslovovať nedôveru predsedovi... (Prerušenie vystúpenia časomerom.)
Lipšic, Daniel, poslanec NR SR (2015-12-02):
Ďakujem veľmi pekne, pani predsedajúca. Kolegyne, kolegovia, dôvodom predloženia návrhu zákona je problém, ktorý na Slovensku v posledných rokoch existuje, a to je málo miest v materských školách. Našťastie aspoň v tomto období je taký obmedzený baby boom a je veľký problém v niektorých mestách na Slovensku – nielen v Bratislave, musím povedať – umiestniť dieťa od troch rokov do materskej školy. Keďže ministerstvo školstva v roku 2012 uviedlo, že viac ako osemtisíc detí nie je možné do materskej školy umiestniť, a tak návrh zákona má ambíciu riešiť alternatívu materským školám a sú detské skupiny, ktoré výrazným spôsobom pomohli v riešení tohto problému v Českej republike, a podľa českej právnej úpravy je koncipovaná aj dnešná, dnešná úprava. Čiže vznik novej služby starostlivosti o dieťa v predškolskom veku má za cieľ rozšíriť ponuku pre rodičov, tzv. detské skupiny. Zriaďovateľom detskej skupiny budú môcť byť zamestnávatelia rodičov malých detí, ktoré budú službu využívať, obce, mestá, občianske združenia a napríklad aj mamičky na materskej dovolenke, ktoré sa chcú popri svojom dieťatku starať aj o ďalšie. Nová služba starostlivosti o dieťa v detskej skupine stanovuje pre poskytovateľa presné podmienky, za akých túto službu bude môcť poskytovať, čo bude zároveň pre rodiča zárukou kvality. Detská skupina nemá byť konkurenciou voči škôlke, ale alternatívou, nakoľko tu nepôjde o klasický vzdelávací proces. Cieľom je umožniť, aby čo najširší okruh rodičov mohol využívať túto službu, navrhuje sa v zákone, aby zriaďovateľ mohol službu poskytovať za odplatu, ktorá neprevýši oprávnené náklady vynaložené na zriadenie a prevádzku zariadenia, to znamená, že nepôjde o činnosť vykonávanú za účelom dosiahnutia zisku. Mnohým rodičom práve vzhľadom na flexibilnosť služby, ktorú detské skupiny budú ponúkať, umožní lepšie si zosúladiť rodinný a pracovný život, a tak aj rýchlejší návrat na trh práce. Poviem to na príklade, ktorý u nás úplne absentuje, aj keď je dieťa v materskej škole, sú rodičia a aj, aj matky, ktoré majú, ktoré nemajú pravidelný pracovný čas, to znamená, pracujú na zmeny. Napríklad zdravotné sestry v noci. Nemajú kam dať dieťa. V noci žiadna škôlka nie je a je to vážny problém. Dneska zdravotné sestry idú do kvázi štrajku, podávajú výpovede. Toto je jedna z vecí, ktorá by mohla práve takýmto profesiám pomôcť, najmä v prípade, teda vždy v prípade, keď majú malé, malé dieťa. Prínosom tejto novej služby je aj prevencia sociálnej izolácie rodičov, možnosť pre zamestnávateľov udržať si kvalifikovaných zamestnancov. Toto opatrenie taktiež prispieva k zníženiu rizika ohrozenia chudobou a nedostatku príjmov v prípade, že rodič zostane dlhší čas mimo trhu práce. Návrh predpokladá aj vznik nových pracovných miest pre osoby, ktoré sa budú v detských skupinách starať o deti. Keďže s takouto úpravou je v Českej republike dobrá skúsenosť, stále pretrváva nedostatok voľných miest v materských školách, chcem vás požiadať, milé kolegyne, vážení kolegovia, o podporu návrhu zákona v rámci tohto balíčka aj tohto návrhu a jeho postúpenie do druhého čítania. Ďakujem veľmi pekne, pani predsedajúca.
Svrček, Miloš, poslanec NR SR (2022-03-17):
Ďakujem, pán poslanec, za tvoje vystúpenie. Fakt sa mi páčilo, musím povedať, že veľmi ho kvitujem, a mne sa aj páčila tá myšlienka podpory pamiatky Ľudovíta Štúra, pretože má Matica dosť úzko spoločného práve aj s touto osobnosťou, spomínal si tu 200. výročie pamiatky štúrovcov a myslím si, že v tomto období by bolo aj veľmi symbolické, keby sme podporili takto Maticu, ale, samozrejme, oveľa lepšie by bolo, keby systém podpory tejto ustanovizne bol pravidelný. Čiže budúci rok aby sme navýšili tú sumu, pretože ako som spomínal aj v úvodnom slove, máme tu infláciu, a tá, ten príspevok sa potom bude znižovať de facto, keď bude stále na 1,5 mil. Ľudovít Štúr je určite osoba, ktorá si zaslúži také aj... určite, určite väčšiu podporu zo strany štátu, a veľmi dobre viem, v akom stave je hrobové miesto Štúra. Vidíme, v akom stave, aj keď pani starostka Uhrovca sa veľmi snaží, za čo jej ďakujem, že v akom stave je rodný dom Uhrovca, mohol by byť aj v lepšom, že v... sa môže kultivovať práve to prostredie, a tie finančné prostriedky môžu byť použité práve na to, a tu sa možno dostávame aj k tomu, že možno čo je vytýkané, neviem, že či súčasnému, alebo viac asi tomu minulému vedeniu Matice, že skôr sa tak prikláňala k tomu extrémizmu, s čím absolútne nesúhlasím práve pri súčasnom vedení, pretože ako aj pán kolega Vons spomínal, pán Gešper je človek, ktorý sa veľmi erudovane snaží, aby tá Matica išla skôr tým odborným, tým erudovaným spôsobom vyjadrovania sa, a myslím si, že veľmi si dávajú pozor na to, že čo je napísané aj napr. v spomínaných Slovenských národných novinách, že sa vyjadruje k spoločenským témam, a vyjadrujú sa oveľa miernejšie, ako sme na to zvyknutých v iných mainstreamoch alebo v médiách. Čiže... (Prerušenie vystúpenia časomerom.)
Matovič, Igor, poslanec NR SR (2019-05-22):
Pevne verím, pán predseda, že nedáte návrh, aby ste ma zastavili, aby som vám tu nenastavoval zrkadlo. (Prestávka.) (Po prestávke.)
Hlina, Alojz, poslanec NR SR (2014-05-29):
Ďakujem veľmi pekne. Len chcem kolegom povedať, že práve sme videli veľkosť človeka naživo a bolo by dobré, keby sme sa inšpirovali. Pán Osuský sa pomýlil, ale našiel v sebe tú veľkosť, čo v sebe má, že sa postavil a sa ospravedlnil. Naozaj by bolo dobré aj do budúcna, keby sa niektorí z vás inšpirovali, špeciálne tuná jeden expert, ktorý ho nazval univerzitným šašom. Ďakujem pekne.
Červeňáková, Elena, poslankyňa NR SR (2019-05-21):
Ďakujem. Ja by som chcela povedať, že sestry v zariadeniach sociálnych služieb sú platené podľa zákona o verejnej službe. Takže je to úplne iná, tam je úplne iná mzda. A sestry v zdravotníckych, ústavných zdravotníckych zariadeniach sú platené podľa zákona 578 o zdravotníckych pracovníkoch. Takže tu je ten rozdiel a je to veľký rozdiel, takže keď my chceme platiť sestrám ako viac v zdravotníckych zariadeniach, musíme navýšiť platy v zákone o verejnej službe. Toto je veľmi dôležité. To je prvé. Hovorila ste, že aj bolo im šahnuté, že bol im zobratý osobný príplatok a dal sa im do základnej zložky mzdy. Ale ja si myslím, že je to dobrá vec, lebo osobný príplatok je nenárokovateľná zložka mzdy, ale základná zložka mzdy, tú musí dostať každý. A keď bude mať základnú zložku mzdy podľa zákona o verejnej službe vyššiu, tu sa bude odvíjať od tohto všetko ostatné, či nočný príplatok, keď robia nočné služby. Takže myslím si, že treba zdvihnúť platy v zákone o verejnej službe. Ďakujem.
P. Hrušovský, predseda NR SR: (2003-09-24):
Nech sa páči, pani poslankyňa.
Přidal, Alojz, poslanec NR SR (2011-09-14):
Vážené pani kolegyne, páni kolegovia, pán podpredseda vlády, Výbor Národnej rady Slovenskej republiky pre hospodárstvo, výstavbu a dopravu ako gestorský výbor k vládnemu návrhu zákona o elektronických komunikáciách, tlač 388, podáva Národnej rade Slovenskej republiky v súlade so zákonom o rokovacom poriadku spoločnú správu výborov Národnej rady Slovenskej republiky. Národná rada Slovenskej republiky uznesením z 30. júna 2011 č. 521 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárstvo, výstavbu a dopravu, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre obranu a bezpečnosť. Uvedené výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením z 23. augusta 2011 č. 253, Výbor Národnej rady Slovenskej republiky pre financie a rozpočet uznesením z 24. augusta 2011 č. 232, Výbor Národnej rady Slovenskej republiky pre hospodárstvo, výstavbu a dopravu uznesením z 25. augusta č. 188, Výbor Národnej rady Slovenskej republiky pre verejnú správu a regionálny rozvoj uznesením z 26. augusta č. 103 a Výbor Národnej rady Slovenskej republiky pre obranu a bezpečnosť uznesením z 25. augusta 2011 č. 92. V časti IV spoločnej správy je potom uvedených štyridsať doplňujúcich a pozmeňujúcich návrhov, o ktorých gestorský výbor odporúča hlasovať nasledovne: o bodoch 1 až 21, o bode 23, 24, 25, 27, 28, 30, 31, 32, 33, 35, 36, 37, 38, 39 spoločne s odporúčaním schváliť, o bodoch 22, 26, 29 s odporúčaním neschváliť a o bodoch 34 a 40 s odporúčaním neschváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru odporúča Národnej rade Slovenskej republiky vládny návrh o elektronických komunikáciách schváliť v znení schválených pozmeňujúcich a doplňujúcich návrhov uvedených v tejto správe. Prosím, pán predsedajúci, otvorte rozpravu, do ktorej sa hlásim.
Přidal, Alojz, poslanec NR SR (2011-12-08):
Schváliť.
A. Belousovová, podpredsedníčka NR SR: (2009-04-28):
Pán poslanec Slafkovský, máte slovo.
Štefanec, Ivan, poslanec NR SR (2010-09-07):
Ďakujem za slovo, pán predsedajúci. Pán predsedajúci, dajte, prosím, hlasovať o tom, že Národná rada súhlasí so skráteným legislatívnym konaním o uvedených vládnych návrhoch zákonov.
Laššáková, Jana, podpredsedníčka NR SR (2014-11-09):
Keď bude mať poslanecký klub.
P. Hrušovský, predseda NR SR: (2004-05-26):
Páni poslanci, prosím, zaujmite miesto v rokovacej sále. Vyhlasujem rozpravu za skončenú. Poprosím pána spoločného spravodajcu, aby uviedol návrh záverečného uznesenia k hlasovaniu o prerokúvanom návrhu skupiny poslancov na vydanie ústavného zákona o ochrane verejného záujmu pri výkone funkcií verejných funkcionárov. Nech sa páči. A. Ivanko, poslanec: Áno, pán predseda, dajte hlasovať o ústavnom zákone ako o celku v znení schválených pozmeňujúcich a doplňujúcich návrhov, ktoré odzneli v rozprave.
Viskupič, Marián, poslanec NR SR (2021-03-30):
Pán predsedajúci, vzhľadom na to, že zákon sa prerokúva v skrátenom legislatívnom konaní, § 89 zákona o rokovacom poriadku, sme v treťom čítaní , otvorte, prosím, rozpravu.
Grendel, Gábor, podpredseda NR SR (2020-11-25):
S reakciou na faktické poznámky pán poslanec Kuffa.
Kollár, Boris, predseda NR SR (2023-06-15):
Prosím, prezentujme sa a hlasujeme. (Reakcie z pléna.)
Číž, Miroslav, podpredseda NR SR (2015-12-11):
Pán poslanec Záhumenský.
Ledecký, Vladimír, poslanec NR SR (2022-03-24):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky o vydanie zákona, ktorým sa mení zákon č. 315/2001 Z. z. o Hasičskom a záchrannom zbore v znení neskorších predpisov (tlač 865). Národná rada Slovenskej republiky uznesením č. 1222 z 2. februára 2022 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 865) prerokoval a odporučil Národnej rade Slovenskej republiky schváliť ústavnoprávny výbor. Výbor pre sociálne veci dňa 14. marca 2022 o predmetnom návrhu zákona nerokoval, pretože podľa § 52 ods. 2 zákona o rokovacom poriadku nebol uznášaniaschopný. Z uznesenia výboru Národnej rady Slovenskej republiky vyplýva jeden pozmeňujúci návrh. Gestorský výbor odporúča návrh zákona v znení schváleného pozmeňujúceho návrhu schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 173 z 15. marca 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pri prerokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2013-10-18):
Ani na vystúpenie pána poslanca Poliačika nie sú žiadne faktické poznámky. Teraz to boli písomne prihlásení páni poslanci do rozpravy. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán minister, chcete zaujať stanovisko? Áno, nech sa páči.
Puci, Róbert, poslanec NR SR (2014-10-17):
Najprv, pán kolega Fecko, ústava je Ústava Slovenskej republiky, čiže v Ústave Slovenskej republiky asi nebudeme riešiť občanov Španielska, to je prvá vec. A druhá vec, ja som, pán kolega Mičovský, na začiatku povedal, že tento pozmeňujúci návrh je výsledkom dohovoru poslancov zo štyroch poslaneckých klubov. Nestihli, bohužiaľ, podpísať poslanci za SDKÚ – DS, ktorých som tu ráno nenašiel, ale vyjadrili podporu tak, jak sme sa včera dohodli. Takže sú podpísaní poslanci zo SMER-u, KDH, od vás, vy ste podpísali, z SDKÚ súhlasia, ale nestihli podpísať.
Kadúc, Miroslav, poslanec NR SR (2014-11-10):
Pán Frešo, ďakujem. Ďakujem veľmi pekne za vaše vystúpenie. Jedna vec ma však vyrušila a ja vám to proste musím povedať. Myslím si, že bolo by viac fér vybrať si dostať pod taký tlak, pod aký ste dostali kolegu Brixiho, niekoho iného. Je to najmladší poslanec, ničím ho to síce nediskvalifikuje, je to poslanec s rovnakými právami ako vy, ale vy ako predseda strany, myslím si, že mohol to byť niekto iný. A teraz k tým pozitívam. Poznámka, že vládna strana prišla na to, že je treba zakázať schránkové firmy po 40 hodinách rokovania, bola výborná. Ale teraz odhad, že vládna strana tu je za posledných osem rokov, sedem pri moci, už dávno to tu nemalo čo robiť. Dávno nemali sa čo schránkové firmy zúčastňovať verejných obstarávaní. A nie iba schránkové firmy, firmy, ktoré nemajú jasnú vlastnícku štruktúru. Vládna strana to mohla urobiť, až teraz pod tlakom, po tom, čo sme tu sedeli 40 hodín a sedíme ešte ďalej, až teraz to urobia. Je to smutné, je to žalostné. A predsa ešte jedna poznámka. Pán Maďarič povedal, že teda spravia, ale nepovedal, ja som sa ho pýtal, či má on dôveru v to, že Robert Fico vládne bez korupcie. Skúste sa ho to možno opýtať vy ako predseda strany, mne na to neodpovedal a ja čo tu počúvam o pánovi ministrovi kultúry, on má celkom dobrú povesť slušného človeka. Som zvedavý, či si ju pokazí, alebo nie.
B. Bugár, podpredseda NR SR: (2005-09-21):
Otváram všeobecnú rozpravu a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu za skončenú a prerušujem rokovanie o tomto bode programu. Nasleduje ďalšie prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1278). Pán podpredseda vlády, nech sa páči, máte slovo.
Jurinová, Erika, podpredsedníčka NR SR (2013-04-16):
S reakciou na faktické poznámky pán poslanec Kuffa.
Pellegrini, Peter, predseda NR SR (2024-02-08):
Prezentujme sa a hlasujme o bode č. 348 druhého pozmeňujúceho návrhu poslanca Galka. (Hlasovanie.) Prítomných 125 poslancov, 13 za, 78 proti, 32 sa zdržalo, 2 nehlasovali. Bod sme neschválili.
Paška, Pavol, predseda NR SR (2013-12-18):
Nebol to návrh vo veci toho návrhu zákona.
Mičovský, Ján, poslanec NR SR (2013-12-05):
Dobré ráno. Ďakujem za slovo, vážená pani podpredsedníčka, a ďakujem tebe, pán poslanec Hlina, že si to tak jasne pomenoval. Áno, my tu chodíme ešte stále aj po 60 rokoch okolo horúcej kaše a žneme búrku, pretože sme siali vietor, alebo minimálne sme sa jasne voči nemu nevymedzili. Stále je to tu. Táto krajina počas druhej svetovej vojny z veľkej časti prežila v zbabelosti, v arizáciách, v nevidení toho, že sme vyvraždili 70-tisíc obyvateľov a minimálne sme boli pri tom ticho, a ak si myslíte, že neexistuje súvislosť medzi tým, čo tu dnes hovoríme, a tým, že sme neboli schopní zaujať jasné stanovisko voči tomu, čo máme ťaživé dedičstvo z minulého storočia, tak sa teda všetci mýlime. A preto som presvedčený, že táto téma, ako ju otvoril pán poslanec Hlina, je veľmi dobre, že tu zaznela, a je veľmi potrebné, aby práve z tejto siene, ešte nie je neskoro, zaznel jasný hlas, že tak, ako to pomenoval Hlina, že s teroristami sa nevyjednáva, tak s tými, ktorí ešte stále majú pochybnosti o tom, čo bolo a čo nebolo správne, tak s tými tiež by sme sa nemali nikdy rozprávať. A dávam to do kontrapunktu s týmto zákonom, pretože ja som pri jeho prvom čítaní vystúpil s tým, že naozaj mi tam chýba jasné podporenie tých, ktorí dnes sú na opačnej strane a ktorí už možno neboli so zbraňou v ruke v horách počas povstania, ale ktorí dnes sa snažia jeho idey veľmi rukolapne a hmotne zreteľne uchopiť. Spomenul som prípad obce Pohronský Bukovec, ktorá má 90 občanov, ale z tých 90 občanov je 90 takých, ktorí, keď poviem, ideme stavať bunker Jegorovov, tak sme ho postavili s pomocou Lesov Slovenskej republiky za pol milióna korún. A stojí tam. Keď som povedal, že mi chýba označenie miesta, kde bol chytený Golian a Viest, tak som si to miesto našiel a označili sme ho. Takže prosím, v tomto zákone myslime viacej práve na týchto ľudí. Ďakujem.
Kaliňák, Robert, podpredseda vlády a minister vnútra SR (2016-06-16):
Prvý základný, prvý základný dôvod...
Blanár, Juraj, podpredseda NR SR (2023-05-24):
Tlač 1674.
P. Hrušovský, predseda NR SR: (2004-06-17):
(Hlasovanie.) 127 prítomných, 122 za, 2 proti, 2 sa zdržali, 1 nehlasoval. Návrh sme schválili. Ďakujem, pán poslanec. Prosím teraz pani poslankyňu Laššákovú, aby z poverenia ústavnoprávneho výboru ako jeho členka uviedla návrhy hlasovaní k prerokúvanému vládnemu návrhu zákona o európskej spoločnosti a o zmene a doplnení niektorých zákonov (tlač 717). Nech sa páči, pani poslankyňa.
P. Paška, predseda NR SR: (2009-12-02):
(Hlasovanie.) 142 prítomných, 62 za, 60 proti, 17 sa zdržalo, 3 nehlasovali. Tento návrh sme neschválili.
Jurinová, Erika, podpredsedníčka NR SR (2013-05-16):
Na vaše vystúpenie, pán poslanec, registrujem tri faktické poznámky. Uzatváram možnosť prihlásiť sa. Nech sa páči, pán poslanec Novotný.
P. Paška, predseda NR SR: (2009-04-22):
Otváram rozpravu. Písomnú prihlášku nemám. Pýtam sa, či chce niekto vystúpiť. Nie. Vyhlasujem rozpravu za skončenú. Ďakujem pekne. Pán predseda výboru pre ľudské práva, národnosti a postavenie žien pán poslanec Nagy uvedie teraz návrh na voľbu členov Správnej rady Ústavu pamäti národa a Dozornej rady Ústavu pamäti národa (tlač 1012). Nech sa páči.
Kočiš, Eduard, poslanec NR SR (2021-04-30):
Ďakujem za slovo, pán predsedajúci. Pán predseda Sulík, vy sa naozaj ako opozičný politik v koalícii cítite veľmi dobre a táto pozícia vám naozaj veľmi sedí. Veľmi pekne ste tuná opásal vaše čiastkové lepšie-menšie výsledky, ktoré máte na ministerstve hospodárstva, ale ministerstvo hospodárstva nie je koalícia a koalícia nie je ministerstvo hospodárstva. Vy ste členom vládnej koalície, ste vicepremiérom Slovenskej republiky a ste zodpovedný za celú vládnu koalíciu bez toho, či sa budete rozdeľovať na ministerské posty za jednotlivé vládne strany. Naozaj musím povedať, že pomoc podnikateľskému subjektu, podnikateľským segmentom, ktoré ste zničili, znivočili, ktoré už nikdy svoju prevádzku, prevádzkyschopnosť neobhája a neobnovia, je naozaj mizivá. A to, že obhajujete, ako veľmi ste ako ministerstvo pôdohospodárstva týmto podnikateľským subjektom či už vo forme nájmov, kilečka 100 alebo to druhé kilečko, ktoré idete teraz pripravovať alebo chcete ho nejakým spôsobom prezentovať, je naozaj žiadne, mizivé a úbohé. Podnikatelia, ktorí naozaj tvorili gro vašej voličskej základne, sa teraz úplne otáčajú chrbtom a naozaj v týchto ťažkých časoch zistili, že nie je to také ružové zo strany SaS, ktorá vlastne šíri tú svoju myšlienku, že ten podnikateľ je tým základným nosným kameňom ekonomiky. Tu bolo jasným príkladom toho, že nie veľmi férovo ste sa voči týmto podnikateľom, voči týmto živnostníkom zachovali a naďalej sa im staviate chrbtom. Čiže ja vás naozaj chcem veľmi pekne poprosiť, začnite brať svoju úlohu zodpovedne a tento podnikateľský stav, ktorý ste vlastne tuná na Slovensku zavŕšili, skúste... (Prerušenie vystúpenia časomerom.)
Bugár, Béla, podpredseda NR SR (2019-09-18):
Nech sa páči, prezentujme sa a hlasujme o tomto návrhu. (Hlasovanie.) Prítomných 139, za 131, 8 sa zdržali. Návrh bol schválený. Prosím teraz pána poslanca Nemkyho, aby uviedol hlasovanie v prvom čítaní o návrhu poslancov Blanára, Fica na vydanie zákona, ktorým sa mení a dopĺňa zákon č. 71/1992 Zb. o súdnych poplatkoch (tlač 1623). (Hlasovanie o návrhu poslancov Národnej rady Slovenskej republiky Juraja Blanára a Roberta Fica na vydanie zákona, ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 1623.)
Bernaťák, Tibor, poslanec NR SR (2019-10-16):
Vážený pán predsedajúci, dovoľte, aby som vás informoval o prerokovaní správy špeciálneho prokurátora za rok 2018 vo výboroch. Predseda Národnej rady Slovenskej republiky rozhodnutím č. 1719 z 26. augusta 2019 pridelil predmetnú správu na prerokovanie týmto výborom Národnej rady: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zároveň určil Ústavnoprávny výbor Národnej rady Slovenskej republiky za gestorský výbor a lehotu na prerokovanie predmetnej správy vo výboroch. Obidva výbory odporučili vziať predmetnú správu špeciálneho prokurátora na vedomie. Gestorský výbor taktiež odporúča Národnej rade vziať predmetnú správu na vedomie. Spoločná správa výborov, tlač 1489a, bola schválená uznesením ústavnoprávneho výboru č. 767 z 15. októbra 2019. Týmto uznesením ma výbor zároveň poveril ako spoločného spravodajcu, aby som na schôdzi Národnej rady informoval o výsledkoch rokovania výborov Národnej rady a predniesol návrh uznesenia Národnej rady. Pán predsedajúci, poprosím, otvorte rozpravu.
Blanár, Juraj, podpredseda NR SR (2022-12-21):
Pán poslanec Kuriak, máte záujem o? Tak máte slovo, nech sa páči, môžete reagovať.
Takáč, Richard, poslanec NR SR (2022-02-18):
Ďakujem veľmi pekne za slovo, pán predseda. Takže, pán minister, vyjadrím sa, tak ako ste povedali, k tej neformálnej komunikácii vaš... tých kolegov, vašich kolegov na pracovisku. To sú tí vaši chlapci, ktorých tak veľmi intenzívne obhajuje a zastáva si ich aj pani prezidentka, kde ste ich komunikáciu dostali do role, že možnože by sa tam našlo nejaké, nejaký nedodržaný etický kódex. Ja vám prečítam, pán minister, tú ich komunikáciu, a vy síce o nej podľa mňa veľmi dobre viete, lebo vy ste všetky tie veci v rámci daných skutočností aj riešili. Takže pán Guba: „Toto bude rodeo, akože to nám povedal aj minister, že ja viem, že to bude, že ja viem, že to bude masaker, ale že musíme ich zastaviť. Robte, čo treba.“ Juraj Porubský, vyšetrovateľ NAKA, sa pýta Pavla Ďurka: „Kto to má v dozore?“ na čo Pavol Ďurka odpovedá: „Daniel Lipšic. Teraz s tým, teraz s tým idú za ministrom aj s Kyselom.“ Pavol Ďurka informuje ostatných kolegov: „Kysel má prísť k ministrovi, to je na dneska dohodnuté, že dostane do rúk cédečko, a teda okrem iného aj výpovede Borisa Beňu a týchto vecí, že Zurian nejakým spôsobom bol v styku so službou a že tam vynáša informácie.“ Ján Čurilla, hovorí: „Kovařík overuje PPÚ,“ na čo hovorí Ján Čurilla: „Ešte je na ÚŠP pán minister? Lebo to rieši aj minister. To riešia. Toto, že na našej strane,“ povedal Kovařík. Pán minister, na základe týchto vecí a týchto prepisov, ktoré, však sa opakujeme stále dokoliečka, sú zaznamenané legálne. A je to v týchto odposluchoch, by ste už dávne nemali sedieť na tej, na tej, na svojej stoličke, a nie... (Prerušenie vystúpenia časomerom.)
Blanár, Juraj, podpredseda NR SR (2021-04-01):
Ďakujem, pán predkladateľ, pán predseda výboru. Takže to bol jediný prihlásený do ústnej rozpravy a na vás evidujem dve faktické poznámky. Ako prvý pán poslanec Suja.
Pčolinský, Peter, podpredseda NR SR (2022-12-13):
Ďakujem. Páni poslanci, chcem vám oznámiť, že rokovať budeme zhruba do 10,30 h, nakoľko pred hlasovaním o dôvere vláde viaceré poslanecké kluby budú mať zasadnutie, to znamená, len oznamujem, že do 10,30 h, potom urobíme prestávku do jedenástej. S reakciou na faktické poznámky pán poslanec Viskupič.
Hrnčiar, Andrej, podpredseda NR SR (2018-02-09):
Dve faktické poznámky. Nech sa páči, pán poslanec Paška.
Brocka, Július, poslanec NR SR (2015-02-11):
Ďakujem pekne. Vážení kolegovia, návrh spĺňa náležitosti podľa rokovacieho poriadku aj legislatívnych pravidiel tvorby zákonov. Keďže predkladateľ uviedol jeho obsah, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory ústavnoprávny, výbor pre financie a rozpočet, výbor pre sociálne veci a výbor pre zdravotníctvo. Za gestorský navrhujem výbor pre sociálne veci. Odporúčam, aby predmetný návrh výbory prerokovali do 30 dní a gestorský výbor do 32 dní od prerokovania návrhu zákona v prvom čítaní. Nech sa páči, otvorte rozpravu, pani predsedajúca.
Sulík, Richard, predseda NR SR (2011-02-04):
Ďakujem pekne. S faktickými poznámkami sa prihlásili štyria poslanci. Uzatváram možnosť. Slovo má pán poslanec Bublavý.
P. Hrušovský, predseda NR SR: (2004-12-02):
S. Zubo, poslanec: Ešte raz. Pán poslanec Kolesár predložil štyri pozmeňujúce návrhy. Odporúča, aby o týchto štyroch pozmeňujúcich návrhoch sa hlasovalo odrazu. (Reakcie z pléna.) Spolu.
Sulanová, Magdaléna, poslankyňa NR SR (2021-03-17):
Ďakujem pekne za slovo, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2022-05-03):
Pán poslanec Anton Stredák.
Zmajkovičová, Renáta, podpredsedníčka NR SR (2013-11-26):
S faktickými poznámkami piati poslanci. Uzatváram možnosť prihlásiť sa. Pán poslanec Mihál.
Simon, Zsolt, poslanec NR SR (2012-12-17):
Ďakujem pekne. Pán kolega Lebocký, musím povedať, že ochranou potravín alebo toho, čo nachádzame v obchodoch som začal ďaleko, ďaleko predtým. A to bola len zhoda náhod, že práve aj ja som bol jeden z tých zákazníkov, ktorí prišli a kúpili tovar, ktorý bol veľmi pekne zabalený v dátume spotreby, no, hold smrdel. Povedzme tak, ako je. Moje vystupovanie k tejto téme nezávisí od toho, či v tejto sále je päť poslancov, či je plná snemovňa, alebo či tu je kamera, alebo nie je tu kamera. Ak si prezriete kedykoľvek rokovania o zákone o potravinách, tak nenájdete ani jeden jediný prípad, keď som sa do diskusie na túto tému nezapojil. Venoval som sa tomu. A moje vystúpenie: je len zhoda náhod, že či je kamera hore, alebo nie. Pani kolegyňa Košútová, no, musím povedať, že už pri prijímaní zákonov o neprimeraných podmienkach som upozorňoval na to, že príde ten zákon od pána ministra Boreca a práve v tom by sa mal tento problém vyriešiť. Od toho ako opozičný politik som múdrejší, než by som sa išiel pretrhnúť predkladať návrhy, ktoré tak či tak SMER neprijme. Takže sústreďujem sa na upozornenie problémov, tých problematických bodov, za ktoré bude niesť zodpovednosť, bohužiaľ, celá Národná rada, ale schvaľuje ich len SMER. O to je vaša zodpovednosť väčšia. Ale nesmierne by som bol rád, keby v tejto republike sa začali zákony hodnotiť podľa toho, kto ich prijal. Nie Národná rada, ale ktorá strana. A respektíve, ktoré strany.
Lukáč, Jozef, poslanec NR SR (2016-05-24):
Ďakujem. Pán predsedajúci, kolegyne, kolegovia, vo všeobecnej rozprave nevystúpil nikto. Dajte, prosím, pán predsedajúci, dajte, prosím, hlasovať o tom, že Národná rada prerokuje návrh v druhom čítaní.
J. Baška, poslanec: (2003-05-21):
Čo sa týka tej dôležitosti. Naozaj tá novela telekomunikačného zákona, je dôležité, aby sa schválila teraz a nečakali sme na nový regulačný rámec Európskej únie o elektronických komunikáciách až niekedy dňom vstupu do Európskej únie, čo má byť 1. máj 2004, pretože úplná liberalizácia telekomunikačného prostredia na Slovensku mala začať od 1. januára 2003, čo nie je možné, pretože v súčasnom znení telekomunikačného zákona sú veľké medzery. Vážené panie poslankyne, páni poslanci, tu ide o verejný záujem. Chcem vás teda požiadať, ak by ste mohli vysloviť súhlas s touto novelou telekomunikačného zákona a mohli ju podporiť. Ďakujem. (Potlesk.) Z. Martináková, podpredsedníčka NR SR: Pán spravodajca, chcete sa vyjadriť k rozprave? Nech sa páči.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 132 poslancov, za 82, proti 23, zdržalo sa 26, nehlasoval 1. Konštatujem, že sme schválili vládny návrh novely zákona o poskytovateľoch zdravotnej starostlivosti. Teraz budeme pokračovať hlasovaním v druhom čítaní o návrhu poslancov Krúpu, Marcinkovej, Dostála a Osuského na vydanie zákona, ktorým sa dopĺňa zákon č. 285/2009 Z. z. o poskytovaní príspevku účastníkom národného boja za oslobodenie (tlač 505), bod 28 schváleného programu. Spoločným spravodajcom je člen výboru pre obranu a bezpečnosť, pán poslanec Marcel Mihalik, ktorého prosím, aby hlasovanie uvádzal. (Hlasovanie o návrhu poslancov Národnej rady Slovenskej republiky Juraja Krúpu, Vladimíry Marcinkovej, Ondreja Dostála a Petra Osuského na vydanie zákona, ktorým sa dopĺňa zákon č. 285/2009 Z. z. o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 505.)
Figeľ, Ján, podpredseda NR SR (2015-02-05):
Doplňujúca nie je. Ďakujem pekne. Tá istá otázka od pána Richarda Vašečku je smerovaná aj na pána ministra zdravotníctva Viliama Čisláka. Keďže je prítomný... Mám ju zopakovať? Pamätáte si ju. Ďakujem pekne. Máte slovo.
Blanár, Juraj, podpredseda NR SR (2021-10-21):
Pán poslanec, chcem len pripomenúť, že rokujeme o pamätnom dni a vo vašom vystúpení nič k tomuto návrhu neodznelo. A chcem to aj ostatným pripomenúť, v zmysle rokovacieho poriadku som vás mohol zastaviť. A nabudúce to urobím. Ďalší s faktickou poznámkou pán poslanec Suja.
Pellegrini, Peter, predseda NR SR (2024-02-08):
Pán poslanec Šipoš.
Hrušovský, Pavol, podpredseda NR SR (2011-09-13):
Hlasujeme o návrhu, páni poslanci. (Hlasovanie.) 150 prítomných, 78 za návrh, 71 sa zdržalo, 1 nehlasoval. Národná rada Slovenskej republiky schválila uznesenie, ktorým zobrala na vedomie Správu o siedmom roku členstva Slovenskej republiky v Európskej únii. Poprosím teraz pána predsedu výboru pre sociálne veci, aby Národnej rade predložil návrhy uznesení k prerokovávanému vládnemu návrhu zákona o úprave príjmu zo závislej činnosti, ktorý prerokovávame ako tlač 488. Kľud, páni poslanci. (Hlasovanie o vládnom návrhu zákona o úprave príjmu zo závislej činnosti a o zmene a doplnení niektorých zákonov , tlač 488.)
Drdul, Dominik, poslanec NR SR (2022-02-03):
Chcem iba oznámiť termín, o jedenástej, dobre?
Kažimír, Peter, podpredseda vlády a minister financií SR (2018-11-29):
Vážený pán poslanec, dámy a páni, so zvýšeným záujmom a znepokojením som nielen ja zaznamenal incident v Kerčskom prielive nachádzajúcom sa medzi Čiernym a Azovským morom, medzi Ruskom a Ukrajinou. Od prvej informácie o strete námorných síl Ruska a Ukrajiny jej venujú príslušné orgány Slovenskej republiky maximálnu pozornosť. Ukrajina je náš sused, a preto sa nás tento konflikt bezprostredne dotýka. Pre Slovensko v tomto štádiu nie je dôležité, kto nesie väčšiu vinu za vyvolanie nešťastného incidentu, ale najdôležitejšie pre nás je, aby nedochádzalo k ďalšej eskalácii napätia medzi Ruskom a Ukrajinou. Aktuálna bezpečnostná situácia na Ukrajine je naozaj, naozaj vážna. V prvom rade ide o dianie na východe Ukrajiny, v Doneckej a Luhanskej oblasti, ktorý hodnotíme ako zamrznutý konflikt v rámci teritória Ukrajiny. Tento konflikt výrazne ovplyvňuje aj súčasné rusko-ukrajinské vzťahy. Je v záujme Slovenskej republiky, aby sa situácia naďalej nevyhrocovala a vyriešila mierovými prostriedkami. Stabilné bezpečnostné prostredie na Ukrajine – ako nášho suseda – nie je len otázkou bezpečnosti našej vlasti, ale aj celej Európskej únie. V utorok sa predseda vlády stretol s veľvyslancami členských krajín Európskej únie a hlavnou témou stretnutia bola aktuálna bezpečnostná situácia na Ukrajine. Zhodli sa, že je potrebné upokojiť napätie medzi Moskvou a Kyjevom a že Európska únia musí urobiť všetko preto, aby sa neeskaloval konflikt, a musí sa riešiť diplomatickou cestou. Ďakujem. Asi som naozaj skončil.
Grendel, Gábor, podpredseda NR SR (2021-10-27):
Poprosím vás, kolegovia, trochu tichšie. Štyri faktické poznámky na vystúpenie pána poslanca Tomáša. Pán poslanec Mazurek, nech sa páči.
Přidal, Alojz, poslanec NR SR (2015-02-06):
Vážený pán kolega, vy ste hovorili, že ako zaujímavo to vyšlo, že tento náš balíček sociálnych opatrení vyšiel práve nadnes, zajtra je referendum. A ja si myslím, že to neni náhoda. Ja som tak išiel raz v Trnave po meste a desať rokov po revolúcii a stretol som jednu tajnú rehoľnú sestričku, aj ty si ju poznal, Klaudia sa volá, a ja jej hovorím: „Aká náhoda.“ A ona tak na mňa pozrela nie celkom milo a hovorí: „To neni náhoda, to je Božia réžia.“ A ja som rád teda, že aj dneska je to tak, že tieto naše návrhy prorodinné vychádzajú práve pred referendom, a som hrdý na to, že strana KDH, a myslím si, že ako jediná, ale bol by som radšej, keby tých strán bolo viacej, sa zúčastní toho referenda a všetci jej poslanci povedia áno na všetky tri otázky, a nielen poslanci slovenskej Národnej rady, aj europoslanci. Chcem tiež tlmočiť poslancom strany SMER aj Robertovi Ficovi, že sa vôbec nenahnevám, keď tento náš zákon bude ako jeden štvorček na jeho tabuli a jednoducho keď ho odfajkne za určitý čas, nenahnevám sa, keď si osvojí túto našu podporu, tak ako si osvojil jeden plat stačí. Chcem zopakovať, že tento náš návrh chápem ako náš príspevok v zápase o podporu rodiny, tejto životodarnej bunky spoločnosti, a chcem zdôrazniť, že výhody plynúce z prijatia tejto novely posilňujú zásluhovosť aktívnych rodičov, teda tých, ktorí prijali deti a snažia sa uživiť ich svojou prácou.
Laššáková, Jana, podpredsedníčka NR SR (2015-02-11):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Do rozpravy ústne sa hlási pán poslanec Hlina. Končím možnosť prihlásiť sa do rozpravy ústne. Nech sa páči, pán poslanec, máte slovo.
A. Belousovová, podpredsedníčka NR SR: (2006-12-13):
vládnom návrhu zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Ja by som poprosila, páni poslanci, o pokoj v rokovacej sále, pán poslanec! Nato bola všeobecná rozprava, aby ste mohli diskutovať. Vládny návrh zákona ste dostali ako tlač 140, návrh na jeho pridelenie na prerokovanie výborom máte v rozhodnutí č. 135. Prosím pána ministra financií Slovenskej republiky pána Jána Počiatka, aby vládny návrh zákona uviedol.
Pellegrini, Peter, predseda NR SR (2023-11-16):
Ďakujem pekne, na vaše vystúpenie, pani poslankyňa, tri faktické poznámky. Ako prvý pán poslanec Janas.
Ďuriš Nicholsonová, Lucia, podpredsedníčka NR SR (2019-06-24):
Pán poslanec Paška.
Laššáková, Ľubica, poslankyňa NR SR (2023-12-07):
Ďakujem pekne, pán predseda. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2008-11-05):
Teraz v rozprave vystúpi pán poslanec Galbavý. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2016-11-25):
Ďalším prihláseným do rozpravy je pán poslanec Uhrík, nech sa páči, máte slovo.
Kalmárová, Viera, poslankyňa NR SR (2024-01-09):
Ďakujem za slovo. Natália, aj ty si sa v argumentácii opierala o stanoviská európskych a domácich autorít. A aká je reakcia v tejto krajine? Ak nejde zničiť tie európske stanoviská, európske autority, tak potom to skúšajú aspoň proti tým domácim stanoviskám. Stanovisko rady prokurátorov zrejme tak rozčúlilo Generálnu prokuratúru, že námestník generálneho prokurátora Sedlák napísal členom rady list nasledovného znenia: Dňa 6. 12. 2023 bolo v médiách zverejnené vyjadrenie Rady prokurátorov SR k zrušeniu ÚŠP. V tejto súvislosti Vás žiadam, aby ste sa obratom vyjadrili k nasledovným otázkam. Po prvé, zadovážila si rada, respektíve jej jednotliví členovia od krajských prokuratúr, respektíve u krajských prokurátorov podklady k vydaniu tohto stanoviska? Po druhé, informovala sa rada, respektíve jej členovia na krajských prokuratúrach, respektíve u krajských prokurátorov o pripravenosti orgánov prokuratúry na vykonanie zákonov súvisiacich so zmenou organizácie prokuratúry? A čo tento list znamená? Námestník generálneho prokurátora Sedlák zastrašuje, respektíve spochybňuje stanovisko rady prokurátorov. Inak sa tento list hodnotiť nedá. A ak pochádza osem členov rady z krajských prokuratúr, tak vnútorné pomery poznajú. Prečo by sa mali pýtať? A napokon z materiálu Pôsobnosť a kompetencie rady vyplýva, že, a to citujem, „orgány samosprávy prokurátorov postupujú samostatne pri zabezpečovaní a ochrane práv a oprávnených záujmov prokurátorov. Pri plnení svojich úloh mu...“ (Prerušenie vystúpenia časomerom.)
Figeľ, Ján, podpredseda NR SR (2013-05-16):
S ďalšou faktickou, nech sa páči, Ivan Uhliarik.
Kuffa, Štefan, poslanec NR SR (2012-11-07):
Ďakujem za slovo. Som tak pozorne počúval tuná kolegu teraz, ako to rozprával, no tak som aj taký plný rozpakov, pretože potlačenie imunity chudobu nevyrieši, aj keď budeme zavádzať možno tieto tresty od tých 14-ročných detí. Ja viem, že je to veľakrát problém práve v tých komunitách a spoločnostiach alebo v obciach, kde v blízkosti žijú práve Rómovia, a je to mierené naozaj týmto ako smerom. Veľakrát je to obťažujúce a veľmi ťažko ako riešiteľné. No obávam sa, že ani takýto trest alebo to zníženie alebo odstránenie tej imunity nevyrieši tento problém. Tu treba riešiť problém chudoby iným spôsobom a nie zavádzaním ako trestov. Je mi to ľúto, že teraz takto to reagujem tuná, ale tak som to pochopil ako v tejto chvíli, hej. A oháňať sa tým, že zákon platí pre všetkých, no ja si dovolím povedať, že v tejto našej krajine zákon neplatí pre všetkých, a to je zvláštne, hej. Tí, ktorí sú chudobní a najchudobnejší, tak tých zákon postihuje najprísnejšie. A vždycky do dôsledku a excelentne potrestať. A tí, ktorí naozaj robia veľké prešľapy spoločenské aj rozkrádajú, aj túto republiku, im sa nestane nič. Kde je tá rovnosť tých zákonov? A čo sa týka tej imunity, ktorá bola ako spomenutá, že sme si zrušili poslanci imunitu na tieto veci, no nechcem otvárať túto otázku teraz, lebo na to nemám ako čas, ale vznikla by z toho veľká, veľká polemika. Tak radšej sa zdržím poznámok tuná. Ďakujem pekne.
Laššáková, Jana, podpredsedníčka NR SR (2015-05-07):
Teraz dávam možnosť prihlásiť sa do rozpravy ústne k predmetnému návrhu. Do rozpravy ústne sa hlási pán poslanec Ľuboš Blaha. Končím možnosť prihlásiť sa do rozpravy ústne. Nech sa páči, pán poslanec.
Dostál, Ondrej, poslanec NR SR (2018-06-13):
Pán poslanec Hrnko, priznám sa, že ja som sa trochu v tom vašom vystúpení strácal, lebo myslel som, že ako koaličný poslanec idete podporiť vládny návrh zákona, ale teda to, čo ste hovorili, nedávalo veľmi dôvod, že prečo by sme si mali vôbec pripomínať toto výročie. Možnože keby ste to naformulovali, že treba, treba urobiť nejaký pamätný deň odchodu z Uhorska, tak to možno by dávalo zmysel v kontexte vášho vystúpenia. Ale teda nemal som, nemal som z toho dojem, že by ste zrovna vy mali chuť nejako špeciálne potrebu a chuť oslavovať 100. výročie vzniku, vzniku Československa. Ale teda našťastie ste to zakončili tak, že som aj ja tomu porozumel. Ono v skutočnosti teda nejde o to, aby to bol štátny sviatok, ono ide o to, aby bol jeden voľný deň a vy ste navrhli inú fintu ako jednorazový štátny sviatok, ako k tomu jednému voľnému dňu navyše dospieť, teda že pamätný deň bude aj deň pracovného pokoja. No tak je to, je to rovnako, rovnako čudné a neštandardné, ale asi je to úprimnejšie.
Vetrák, Milan, poslanec NR SR (2022-10-20):
Vážený pán predsedajúci, vážené kolegyne, kolegovia, ide v zásade o veľmi stručnú novelu, ktorou sa snažíme napraviť určité nezrovnalosti, ktoré vznikli novelou tohto istého zákona z jari tohto roka, kedy sme v jednom z ustanovení nepostrehli, či už vláda alebo parlament, že namiesto dlžníka mal byť v danom ustanovení veriteľ. Teda ide o klasický preklep, ktorý sa síce dá prekonať aj výkladom tohto ustanovenia, ale je lepšie, keď je to na poriadku priamo uvedené v zákone, ako má byť. Túto nezrovnalosť potvrdilo aj ministerstvo spravodlivosti. Čiže nie je v tom spor, ale treba to napraviť. A druhá vec je tá, že pri uplatňovaní si pohľadávok u veriteľov vyžadujeme od samotných veriteľov autorizáciu namiesto klasického splnomocnenia a je to, je to nadbytočné. Je to svojím spôsobom dokonca aj gold-plating, ako sa povie. Teda aj SaS by týmto spôsobom mala uvažovať a už sme sa s nimi rozprávali, že sú ochotní po uplatnení pozmeňujúceho návrhu v druhom čítaní tento návrh podporiť, pretože si tiež uvedomujú, že v súčasnosti je to o vzťahu k veriteľom trochu neprimerane sťažujúca požiadavka pri uplatňovaní pohľadávok. Čiže tieto dve nezrovnalosti chceme riešiť týmto návrhom zákona. A, samozrejme, ak sa ešte niečo ďalšie vyskytne, ktoré poznáte z praxe a bolo by treba riešiť, tak sme otvorení, len treba prísť a budeme spolu o tom rokovať. Ďakujem za podporu v prvom čítaní tohto návrhu, o ktorú vás chcem aj týmto požiadať.
Galko, Ľubomír, poslanec NR SR (2017-09-07):
Ďakujem pekne. Pán minister, aj nám je ľúto, že tu ešte stojíte... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-06-19):
Príjemné dobré ráno, vážené panie poslankyne, páni poslanci, otváram druhý rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Miroslav Beblavý, Gabriel Csicsai, Martin Fecko, Dušan Galis, Ivan Mikloš, Viera Tomanová, Marián Záhumenský. Pokračujeme v prerušenej rozprave v druhom čítaní o vládnom návrhu zákona o núdzových zásobách ropy, tlač 483. Pán minister financií a podpredseda vlády Peter Kažimír už zaujal miesto určené pre navrhovateľov a spoločným spravodajcom výboru pre hospodárske záležitosti je pán poslanec Přidal, ktorý tiež už zaujal svoje miesto. Do rozpravy je ešte ústne prihlásený pán poslanec Igor Matovič, ktorému teraz odovzdávam slovo. Nech sa páči, pán poslanec. (Pokračovanie rokovania o vládnom návrhu zákona o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov , tlač 483.)
Grendel, Gábor, podpredseda NR SR (2021-02-25):
Kolegyne, kolegovia, takže budeme pokračovať v prerušenej schôdzi, aby bolo teda jasné, v zmysle ktorého ustanovenia rokovacieho poriadku postupujeme. Tak ide o § 38 ods. 3 zákona o rokovacom poriadku, ktorý znie: „O procedurálnom návrhu, ktorý nemá zrejmú podporu Národnej rady, dá predsedajúci hlasovať ihneď. Ak pri hlasovaní predsedajúci zistí, že Národná rada nie je schopná sa uznášať, pokračuje sa v rokovaní podľa programu. V takom prípade o procedurálnom návrhu, ktorý nestratil opodstatnenie, dá predsedajúci hlasovať opäť vtedy, keď bude Národná rada schopná uznášať sa.“ Takže presne takto budeme postupovať. Ešte procedurálny návrh, pán poslanec Dostál. (Reakcia z pléna.) Nie? Nie. V poriadku. Takže v rozprave teraz vystúpi pán poslanec Blaha.